stanford-oval/wikipedia huggingface dataset:
พัดรอง

พัดรอง คือพัดหรือตาลปัตรที่พระมหากษัตริย์โปรดเกล้าฯ ให้สร้างขึ้นถวายแก่พระสงฆ์เป็นที่ระลึกในการพระราชพิธีสำคัญ หรือที่ประชาชนสร้างขึ้นเองตามคติทางพระพุทธศาสนา
พัดรองเป็นพัดที่ทำขึ้นเพื่อให้พระสงฆ์ในพิธีทำบุญทั่วไป จัดเป็นพัดสำรองหรือแทนพัดยศเพราะพัดยศใช้เฉพาะในงานพระราชพิธีเท่านั้น ในงานทั่วไปจึงนิยมสร้างพัดสำรองถวาวยพระสงฆ์ใช้ในงาน แต่เรียกกร่อนไปว่า พัดรอง
พัดรองโดยทั่วไปจะมีรูปเป็นพัดหน้านาง (เหมือนพัดยศ) คือเป็นรูปไข่คล้ายใบหน้าสตรี ปักลวดลายและอักษรตามต้องการ
ภาพตัวอย่างพัดรอง

พัดรองที่มีการทำจำหน่ายโดยทั่วไป
พัดรองซึ่งสร้างโดยผู้จิตศรัทธาเพื่อถวายในงานบุญคราวใดคราวหนึ่งเป็นการเฉพาะ
พัดรองที่ระลึกงานพระราชพิธีมหามงคลเฉลิมพระชนมพรรษาครบ 5 รอบ พระบาทสมเด็จพระมหาภูมิพลอดุลยเดชมหาราช บรมนาถบพิตร 5 ธันวาคม พ.ศ. 2530
พัดรองที่ระลึกงานพระราชพิธีมหามงคลเฉลิมพระชนมพรรษาครบ 6 รอบ พระบาทสมเด็จพระมหาภูมิพลอดุลยเดชมหาราช บรมนาถบพิตร 5 ธันวาคม พ.ศ. 2542
พัดรองที่ระลึกงานพระราชพิธีมหามงคลเฉลิมพระชนมพรรษาครบ 7 รอบ พระบาทสมเด็จพระมหาภูมิพลอดุลยเดชมหาราช บรมนาถบพิตร 5 ธันวาคม พ.ศ. 2554
พัดรองที่ระลึกงานพระราชพิธีบรมราชาภิเษกในพระบาทสมเด็จพระวชิรเกล้าเจ้าอยู่หัว พ.ศ. 2562
พัดรองที่ระลึกเนื่องในศุภมงคลสมัย 150 ปี แห่งการพระราชทานสถาปนาวัดราชบพิธสถิตมหาสีมาราม พ.ศ. 2563
เต่ายูนิฟอรา

| เต่ายูนิฟอรา |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Testudines
อันดับย่อย:: Cryptodira
วงศ์:: Testudinidae
สกุล:: Astrochelys
สปีชีส์:: A.  yniphora
ชื่อทวินาม
Astrochelys yniphora Vaillant, 1885


แผนที่แสดงการกระจายพันธุ์
ชื่อพ้อง
  Testudo yniphora Vaillant, 1885  Testudo radiata yniphora Siebenrock, 1909  Testudo hyniphora Vaillant & Grandidier, 1910 (ผิดพลาดในอดีต)  Asterochelys yniphora Loveridge & Williams, 1957  Geochelone yniphora Loveridge & Williams, 1957  Geochelone ynophora Arnold, 1979 (ผิดพลาดในอดีต)  Astrochelys yniphora Bour, 1985  Testudo (Geochelone) yinphora Paull, 1999 (ผิดพลาดในอดีต)  Angonoka yniphora Le, Raxworthy, McCord & Mertz, 2006 
เต่ายูนิฟอรา (อังกฤษ: Ploughshare tortoise, Madagascar tortoise, Angonoka, Madagascar angulated tortoise; ชื่อวิทยาศาสตร์: Astrochelys yniphora) สัตว์เลื้อยคลานประเภทเต่า จำพวกเต่าบกชนิดหนึ่ง
เต่ายูนิฟอรา มีลักษณะเด่น คือ กระดองจะกลมสูงกว่าเต่าชนิดอื่น ๆ ตรงขอบด้านข้างของกระดอง จะยังคงมีลายสามเหลี่ยมสีเข้มชี้ขึ้นข้างบน โดยที่ฐานของสามเหลี่ยมจะชนกันทำให้ส่วนล่างของขอบกระดองด้านข้างเป็นสีดำ แลดูคล้ายแฉกของดาว จัดว่าเป็นเต่าที่มีความสวยงามมากชนิดหนึ่ง ขนาดเมื่อโตเต็มที่ ตัวผู้มีความยาวประมาณ 17.5 นิ้ว (44.5 เซนติเมตร) และตัวเมียประมาณ 15 นิ้ว (38 เซนติเมตร)
กินพืชจำพวกใบไม้ตระกูลถั่ว โดยเฉพาะที่อยู่ในสกุลชงโค (Bauhinia) เป็นอาหารหลักมากถึงร้อยละ 90 ที่เหลืออีกร้อยละ 10 เป็นหญ้า
เป็นเต่าที่พบได้เฉพาะบนเกาะมาดากัสการ์ ในป่าละเมาะใกล้ชายฝั่งทะเลทางทิศตะวันตกเฉียงเหนือของเกาะใกล้กับอ่าวบาลีเบย์ที่เดียวเท่านั้น ด้วยความสวยงามจึงมักถูกจับนำมาขายเป็นสัตว์เลี้ยงอยู่เสมอ ๆกอรปกับพื้นที่อาศัยถูกบุกรุกแผ้วถางด้วยไฟเพื่อทำการเกษตรรวมทั้งถูกจับไปบริโภคเป็นอาหาร จนคาดว่าเหลือปริมาณประชากรในธรรมชาติไม่ถึง 400 ตัว ถือได้ว่าเป็นเต่าบกชนิดที่หายากที่สุดในโลก จึงมักตกเป็นข่าวลักลอบซื้อขายกันอย่างผิดกฎหมายอยู่บ่อย ๆ มีราคาซื้อขายที่สูงมากแม้ว่าปัจจุบันจะสามารถเพาะขยายพันธุ์ได้แล้วก็ตาม โดยเต่าขนาดเล็กอายุประมาณ 3–4 ปี ขนาดประมาณ 6 นิ้ว มีราคาซื้อขายกันอยู่กับที่ประมาณ 200,000 บาท และตัวใหญ่อายุประมาณ 10 ปี ความยาวประมาณ 12 นิ้ว ราคาซื้อขายอยู่ที่ 1–2,000,000 บาท โดยในตัวใหญ่มีราคาซื้อกันที่เซนติเมตรละ 200,000 บาท ราคาจะแตกต่างกันไปที่ความสวยงามของกระดองและอายุรวมถึงขนาด
บรรณานุกรม

Nilsson, G. (1983). Endangered Species Handbook. Animal Welfare Institute.
Rhodin, Anders G.J.; van Dijk, Peter Paul; Inverson, John B.; Shaffer, H. Bradley (14 December 2010). "Turtles of the world, 2010 update: Annotated checklist of taxonomy, synonymy, distribution and conservation status" (PDF). Chelonian Research Monographs. 5: 000.89–000.138. เก็บ (PDF)จากแหล่งเดิมเมื่อ 17 July 2011. สืบค้นเมื่อ 28 October 2011.
Fritz, Uwe; Havaš, Peter (2007). "Checklist of Chelonians of the World" (PDF). Vertebrate Zoology. 57 (2): 149–368. คลังข้อมูลเก่าเก็บจากแหล่งเดิม (PDF)เมื่อ 1 May 2011. สืบค้นเมื่อ 28 October 2011.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Astrochelys yniphora
ข้อมูลที่เกี่ยวข้องกับ Astrochelys yniphora ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q769942  Wikispecies: Astrochelys yniphora  ADW: Astrochelys_yniphora  BOLD: 253654  EoL: 794291  GBIF: 2441673  iNaturalist: 73696  IRMNG: 10988954  ITIS: 202108  IUCN: 9016  NCBI: 532073  Species+: 9752
ทรอย ดีนีย์

| 0 | 1 | 2 | 3 |
| --- | --- | --- | --- |
 ดีนีย์ขณะลงฝึกซ้อมให้กับวอตฟอร์ดในปี ค.ศ. 2014
ข้อมูลส่วนตัว
ชื่อเต็ม:  ทรอย แมทธิว ดีนีย์
วันเกิด:   (1988-06-29) 29 มิถุนายน ค.ศ. 1988 (36 ปี)
สถานที่เกิด:  เบอร์มิงแฮม อังกฤษ
ส่วนสูง:  6 ft 0 in (1.83 m)
ตำแหน่ง:  กองหน้า
ข้อมูลสโมสร
สโมสรปัจจุบัน:  เบอร์มิงแฮมซิตี
หมายเลข:  36
สโมสรเยาวชน
2004–2006:  Chelmsley Town
สโมสรอาชีพ*
| ปี |  ทีม |  ลงเล่น |  (ประตู) |
| 2006–2010 |  Walsall |  123 |  (27) |
| 2006–2007 |  → Halesowen Town (ยืมตัว) |  10 |  (8) |
| 2010–2021 |  วอตฟอร์ด |  389 |  (131) |
| 2021– |  เบอร์มิงแฮมซิตี |  11 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 7 พฤศจิกายน ค.ศ. 2021 (UTC)
ทรอย แมทธิว ดีนีย์ (เกิดวันที่ 29 มิถุนายน ค.ศ. 1988) เป็นนักฟุตบอลชาวอังกฤษ ปัจจุบันลงเล่นตำแหน่งกองหน้าให้กับเบอร์มิงแฮมซิตี
ดีนีย์เริ่มต้นอาชีพกับสโมสรวอลซอลล์ ก่อนที่จะถูกปล่อยยืมตัวสั้น ๆ ให้กับเฮลโซเวนทาวน์ ในฤดูกาล 2006–07 เขาย้ายไปวอตฟอร์ดในปี ค.ศ. 2010 และได้รับการแต่งตั้งให้เป็นกัปตันทีม จากการพาสโมสรเลื่อนชั้นสู่พรีเมียร์ลีกหลังจบฤดูกาล 2014–15
การจำคุก

วันที่ 25 มิถุนายน ค.ศ. 2012 ดีนีย์ถูกสั่งจำคุก 10 เดือน ข้อหาเตะผู้ชายคนหนึ่งที่ศีรษะในช่วงที่มีการทะเลาะวิวาท อย่างไรก็ตาม เขาได้รับการปล่อยตัวหลังจากถูกตัดสินจำคุกเพียง 3 เดือน เนื่องจากเขายอมรับผิดและเป็นการกระทำความผิดครั้งแรก
เกียรติประวัติ

วอตฟอร์ด
รองชนะเลิศ ฟุตบอลลีกแชมเปียนชิป: 2014–15
บุคคล
ทีมยอดเยี่ยมแห่งปีของพีเอฟเอ: แชมเปียนชิป 2014–15
แหล่งข้อมูลอื่น

ข้อมูลของทรอย ดีนีย์ เก็บถาวร 2015-12-10 ที่ เวย์แบ็กแมชชีน ที่เว็บไซต์สโมสรฟุตบอลวอตฟอร์ด
สถิติของ ทรอย ดีนีย์ ที่ Soccerbase
| ด ค กผู้เล่นชุดปัจจุบันของสโมสรฟุตบอลเบอร์มิงแฮมซิตี  |
| --- | --- |
 1 อีเทอริดจ์  3 Pedersen  4 Roberts  10 Jutkiewicz  11 Bela  12 ดีน  14 Clarke-Salter  15 Montero  16 McEachran  18 โชง  19 Maghoma  20 G. Gardner  21 รัดดี  23 Ramos  27 Trueman  29 Grounds  33 Keita  34 Šunjić  40 Hogan  44 Boyd-Munce  45 Burke  46 Redmond  47 Stirk  48 Concannon  49 Reid  50 Gordon  หัวหน้าผู้ฝึกสอน: รูนีย์
ซาอุดีอะแรมโค

| --- | --- |

สำนักงานใหญ่ในอัซเซาะฮ์รอน จังหวัดตะวันออก ประเทศซาอุดีอาระเบีย
ชื่อทางการค้า: ซาอุดีอะแรมโค
ประเภท: สาธารณะ (รัฐเป็นเจ้าของเกือบทั้งหมด)
การซื้อขาย: แม่แบบ:Saudi Stock Exchange
ISIN: SA14TG012N13 
อุตสาหกรรม: น้ำมันและก๊าซ
ก่อตั้ง: 29 พฤษภาคม 1933 (ในฐานะ แคลิฟอร์เนีย-อาระเบีย สแตนดาร์ดออยล์)
ผู้ก่อตั้ง: สแตนดาร์ดออยล์ออฟแคลิฟอร์เนีย
สำนักงานใหญ่: อัซเซาะฮ์รอน ประเทศซาอุดีอาระเบีย
พื้นที่ให้บริการ: ทั่วโลก
ผลิตภัณฑ์: ปิโตรเลียม แก๊สธรรมชาติ ปิโตรเคมีภัณฑ์
รายได้: 2,006,955,000,000 (พ.ศ. 2565) 
รายได้จากการดำเนินงาน: 1,144,077,000,000 (พ.ศ. 2565) 
รายได้สุทธิ: 604,005,000,000 (พ.ศ. 2565) 
สินทรัพย์: 1,494,126,000,000 (พ.ศ. 2562) 
เจ้าของ: รัฐบาลซาอุดีอาระเบีย (90.19%) กองทุนลงทุนสาธารณะ (4%) Sanabil (4%)
พนักงาน: 73,311 คน (2023)
บริษัทในเครือ: SABIC (70%), เปโตรราบิก, SATORP, อะแรมโคเทรดดิง, บันยู, Yasref, SASREF, เอสออยล์, ฯลฯ
เว็บไซต์: aramco.com
ซาอุดีอะแรมโค
(อังกฤษ: Saudi Aramco; อาหรับ: أرامكو السعودية) หรือชื่อทางการ บริษัทน้ำมันซาอุดีอาระเบีย (อังกฤษ: Saudi Arabian Oil Company) เป็นบริษัทปิโตรเลียมและแก๊สธรรมชาติที่มีรัฐบาลเป็นผู้ถือหุ้นรายใหญ่ และเป็นบริษัทน้ำมันแห่งชาติของประเทศซาอุดีอาระเบีย ข้อมูลเมื่อ 2024 เป็นบริษัทที่มีรายได้มากที่สุดในโลกเป็นอันดับที่ 4 มีสำนักงานใหญ่อยู่ที่เมืองอัซเซาะฮ์รอน อะแรมโคเป็นทั้งบริษัทที่มีแหล่งน้ำมันดิบที่ได้รับการยืนยันแล้วมากที่สุดอันดับสองของโลก ด้วยน้ำมันดิบในแหล่งทั้งหมดมากกว่า 2.7 แสนล้านบาร์เรล (4.3 หมื่นล้านลูกบาศก์เมตร) และเป็นบริษัทที่มีการผลิตน้ำมันต่อวันมากที่สุดในบรรดาบริษัทน้ำมันทุกแห่ง นอกจากนี้ บริษัทยังเป็นผู้ปล่อยแก๊สคาร์บอนรายเดี่ยวเป็นปริมาณมากที่สุดในโลกนับตั้งแต่ปี 1965
ซาอุดีอะแรมโคให้บริการเครือข่ายไฮโดรคาร์บอนเดี่ยวที่ใหญ่ที่สุดในโลก ซึ่งคือมาสเตอร์แก๊สซิสเตม (Master Gas System) ณ ปี 2013 ปริมาณการผลิตน้ำมันดิบรวมต่อปีอยู่ที่ 3.4 พันล้านบาร์เรล (540 ล้านลูกบาศก์เมตร) และบริหารแหล่งขุดเจาะน้ำมันและแก๊สธรรมชาติในซาอุดีอาระเบียมากกว่าหนึ่งร้อยแหล่ง หรือคิดเป็นแก๊สธรรมชาติสำรองรวมมากกว่า 288.4 ล้านล้านลูกบาศก์ฟุตมาตรฐาน บนชายฝั่งของจังหวัดตะวันออก มีแท่นขุดเจาะน้ำมันของบริษัทมากมาย โดยแท่นที่มีชื่อเสียงที่สุดคือแท่นขุดเจาะกาวาร์ (แท่นขุดเจาะบนบกที่ใหญ่ที่สุดในโลก) และ แท่นขุดเจาะซาฟานียะอ์ (แท่นขุดเจาะนอกฝั่งที่ใหญ่ที่สุดในโลก)
ค่ายกักกันดัคเคา
สิ่งที่เกี่ยวข้อง

ฟรินซ์ แกร์ลิก (Fritz Gerlich) เป็นนักข่าวและนักประวัติศาสตร์ชาวเยอรมัน ผู้มองเห็นความชั่วร้ายของอุดมการณ์ของฮิตเลอร์และพรรคนาซีจึงได้เขียนหนังสือพิมพ์โจมตีฮิตเลอร์และพรรคนาซีตลอดมา หลังจากฮิตเลอร์และพรรคนาซีมีอำนาจในเยอรมนี เขาถูกจับกุมและถูกส่งไปที่ค่ายกักกันดัคเคา เขาถูกเจ้าหน้าที่ค่ายกักกันฆ่าตายซึ่งอยู่ในระหว่างเหตุการณ์คืนแห่งมีดยาว เมื่อวันที่ 30 มิถุนายน ค.ศ.1934
บรรณานุกรม

Edkins, Jenny (2003). Trauma and the memory of politics. Cambridge [u.a.]: Cambridge University Press. ISBN 9780521534208.{{cite book}}:  CS1 maint: ref duplicates default (ลิงก์)
โรคนิ่วไต

| โรคนิ่วไต  (Kidney stone disease) |
| --- | --- |
ชื่ออื่น: Urolithiasis, kidney stone, renal calculus, nephrolith, kidney stone disease

นิ่วไตขนาด 8 มิลลิเมตร
สาขาวิชา: วิทยาทางเดินปัสสาวะ วักกวิทยา
อาการ: ปวดหลังหรือปวดท้องส่วนล่างอย่างรุนแรง เลือดออกในปัสสาวะ อาเจียน
สาเหตุ: ปัจจัยทางพันธุกรรมและสิ่งแวดล้อม
วิธีวินิจฉัย: อาศัยอาการ การตรวจปัสสาวะ และภาพฉายรังสี
โรคอื่นที่คล้ายกัน: หลอดเลือดแดงในช่องท้องโป่งพอง (Abdominal aortic aneurysm), ถุงยื่นในลำไส้ใหญ่อักเสบ (diverticulitis), ไส้ติ่งอักเสบ, กรวยไตอักเสบ
การป้องกัน: ทานของเหลวให้ถ่ายปัสสาวะมากกว่า 2 ลิตรทุก ๆ วัน
การรักษา: ยาแก้ปวด, การใช้คลื่นเสียงนอกกายสลายนิ่ว (extracorporeal shock wave lithotripsy), การส่องกล้องท่อไต (ureteroscopy), การผ่าตัดนิ่วผ่านผิวหนัง (percutaneous nephrolithotomy)
ความชุก: 22.1 ล้าน (พ.ศ. 2558)
การเสียชีวิต: 16,100 (พ.ศ. 2558)
โรคนิ่วไต (อังกฤษ: kidney stone disease, urolithiasis) เป็นก้อนวัสดุแข็งที่เกิดในทางเดินปัสสาวะ
นิ่วไตปกติจะเกิดในไตแล้วออกจากร่างกายผ่านปัสสาวะ
โดยก้อนเล็ก ๆ อาจจะผ่านออกโดยไม่มีปัญหาอะไร
แต่ถ้าใหญ่เกินกว่า 5 มิลลิเมตร
ก็อาจขวางท่อไตมีผลให้เจ็บอย่างรุนแรงที่หลังหรือท้องส่วนล่าง
นิ่วยังอาจทำให้เลือดออกในปัสสาวะ ทำให้อาเจียน หรือทำให้เจ็บเมื่อถ่ายปัสสาวะ (dysuria)
คนไข้ประมาณครึ่งหนึ่งจะเกิดนิ่วอีกภายใน 10 ปี
นิ่วโดยมากมีเหตุจากพันธุกรรมและสิ่งแวดล้อม
ปัจจัยเสี่ยงรวมทั้งระดับแคลเซียมสูงในปัสสาวะ (hypercalciuria) โรคอ้วน อาหารบางชนิด ยาบางชนิด การทานแคลเซียมเป็นอาหารเสริม ระดับฮอร์โมนพาราไทรอยด์เกินในเลือด (hyperparathyroidism) โรคเกาต์ และดื่มน้ำไม่พอ
นิ่วจะเกิดในไตเมื่อแร่ในปัสสาวะเข้มข้นมาก
การวินิจฉัยปกติจะอาศัยอาการ การตรวจปัสสาวะ และภาพฉายรังสี
โดยการตรวจเลือดอาจมีประโยชน์
นิ่วมักจะจัดกลุ่มตามตำแหน่งที่อยู่
คือ nephrolithiasis (ในไต) ureterolithiasis (ในท่อไต) cystolithiasis (ในกระเพาะปัสสาวะ)
หรือโดยองค์ประกอบของนิ่ว เช่น แคลเซียมออกซาเลต (calcium oxalate), กรดยูริก, สตรูไวท์ (struvite), ซิสทีน (cystine) เป็นต้น
คนไข้ที่มีนิ่วสามารถป้องกันโดยดื่มน้ำให้ผลิตปัสสาวะมากกว่า 2 ลิตรต่อวัน
ถ้ายังไม่พอ อาจทานยาไทอะไซด์ (thiazide), ไซเตรต (citrate, กรดไซตริก) หรืออัลโลพิวรีนอล (allopurinol)
คนไข้ควรเลี่ยงดื่มน้ำอัดลม (เช่น โคลา)
ถ้านิ่วไม่มีอาการ ก็ไม่จำเป็นต้องรักษา
ไม่เช่นนั้นแล้ว ยาแก้ปวดเป็นการรักษาเบื้องต้น โดยใช้ยาเช่น ยาแก้อักเสบชนิดไม่ใช่สเตอรอยด์ (NSAID) หรือโอปิออยด์
นิ่วที่ใหญ่เพิ่มขึ้นอาจขับออกได้โดยใช้ยา tamsulosin
หรืออาจต้องปฏิบัติการอื่น ๆ เช่น การใช้คลื่นเสียงนอกกายสลายนิ่ว (extracorporeal shock wave lithotripsy), การส่องกล้องท่อไต (ureteroscopy), หรือการผ่าตัดนิ่วผ่านผิวหนัง (percutaneous nephrolithotomy)
คนทั่วโลกประมาณ 1-15% จะมีนิ่วไตในช่วงหนึ่งของชีวิต
ในปี 2558 มีคนไข้ 22.1 ล้านราย
ทำให้เสียชีวิต 16,100 ราย
เป็นโรคที่สามัญยิ่งขึ้นในโลกตะวันตกตั้งแต่ช่วงคริสต์ทศวรรษ 1970
โดยทั่วไป ชายจะเป็นมากกว่าหญิง
นิ่วไตเป็นโรคที่ปรากฏตลอดประวัติศาสตร์มนุษย์ โดยมีการกล่าวถึงการผ่าตัดเพื่อเอาออกเริ่มตั้งแต่ 600 ปีก่อน ค.ศ.
อาการ

ลักษณะเฉพาะของนิ่วที่ขวางท่อไตหรือกรวยไตก็คือ ความเจ็บปวดรุนแรงแบบเป็น ๆ หาย ๆ ที่แผ่ไปจากเอวไปยังบริเวณขาหนีบหรือขาอ่อนด้านใน
อาการปวดนิ่วไตบ่อยครั้งกล่าวว่า เป็นความรู้สึกเจ็บปวดที่สุดอย่างหนึ่งของมนุษย์
อาการปวดจากนิ่วไตมักจะเกิดร่วมกับการปวดปัสสาวะ ความกระสับกระส่าย เลือดในปัสสาวะ เหงื่อออก คลื่นไส้ และอาเจียน
ความปวดจะเกิดเป็นระลอก ๆ ครั้งละ 20-60 นาที โดยมีเหตุจากการหดเร็งของท่อไตเนื่องกับการบีบรูด (peristalsis) เพื่อจะขับนิ่วออก
ความสัมพันธ์เมื่อเป็นตัวอ่อนระหว่างทางเดินปัสสาวะ ระบบสืบพันธุ์ และทางเดินอาหาร เป็นมูลฐานของการแผ่ความเจ็บปวดไปยังอวัยวะเพศ และของความคลื่นไส้อาเจียนที่สามัญในโรคนิ่วปัสสาวะ
อาการ postrenal azotemia คือ เลือดขาออกจากไตมีไนโตรเจนมากเกิน และไตเสื่อมแบบบวมน้ำ (hydronephrosis) จะเกิดเมื่อมีการขัดปัสสาวะที่ไหลออกจากท่อไตท่อหนึ่งหรือทั้งสอง
ความเจ็บปวดที่ส่วนล่างด้านซ้ายของหลัง/ท้อง บางครั้งจะสับสนกับอาการถุงยื่นอักเสบ (diverticulitis)
เพราะลำไส้ใหญ่ส่วนคด (sigmoid) จะซ้อนทับอยู่กับท่อไต และตำแหน่งที่เจ็บอาจกำหนดให้ถูกที่ได้ยากเพราะอวัยวะเหล่านี้อยู่ใกล้กัน
ปัจจัยเสี่ยง

ภาวะขาดน้ำเนื่องจากดื่มน้ำน้อยเป็นปัจจัยเสี่ยงสำคัญในการเกิดนิ่ว
โรคอ้วนก็เป็นปัจจัยเสี่ยงด้วย
การทานอาหารมากที่มีโปรตีนสัตว์
โซเดียม น้ำตาลทราย ฟรักโทส น้ำเชื่อมข้าวโพดที่มีฟรักโทสสูง
ออกซาเลต
น้ำองุ่น และน้ำแอปเปิล อาจเพิ่มความเสี่ยงการเกิดนิ่วไต
นิ่วไตยังอาจเป็นผลของอาการทางเมแทบอลิซึมอย่างใดอย่างหนึ่ง เช่น ภาวะกรดเกินเหตุปลายหลอดไตฝอย (distal renal tubular acidosis),
Dent's disease,
ภาวะฮอร์โมนพาราไทรอยด์เกินในเลือด (hyperparathyroidism),
ภาวะออกซาเลตเกินในปัสสาวะหลัก (primary hyperoxaluria),
หรือ medullary sponge kidney
คนไข้ที่มีนิ่วไต 3-20% จะมีโรค medullary sponge kidney
และนิ่วไตก็สามัญในคนไข้ Crohn's disease
ซึ่งเป็นโรคที่สัมพันธ์กับทั้งภาวะออกซาเลตเกินในปัสสาวะและการดูดซึมแมกนีเซียมที่ผิดปกติ
คนไข้ที่มีนิ่วไตอีกอาจควรตรวจคัดกรองโรคเหล่านั้น
ซึ่งปกติจะทำภายใน 24 ชม. หลังเก็บปัสสาวะ
คือจะตรวจวิเคราะห์ปัสสาวะหาเหตุต่าง ๆ ที่ช่วยสร้างนิ่ว
ปัจจัยเสี่ยง > แคลเซียมออกซาเลต

แคลเซียมเป็นองค์ประกอบอย่างหนึ่งของโรคนิ่วไตประเภทที่สามัญที่สุดในมนุษย์ คือแบบแคลเซียมออกซาเลต
งานศึกษาบางงานแสดงว่า บุคคลที่ทานแคลเซียมหรือวิตามินดีเป็นอาหารเสริม จะเสี่ยงเกิดนิ่วไตสูงกว่า
ในสหรัฐอเมริกา การเกิดนิ่วเคยใช้เป็นตัวบ่งชี้ว่าทานแคลเซียมมากเกิน
ในต้นคริสต์ทศวรรษ 1990 งานศึกษาในโครงการริเริ่มสุขภาพหญิง (Women's Health Initiative) ในสหรัฐพบว่า หญิงหลังหมดประจำเดือนที่บริโภคอาหารเสริมคือแคลเซียมเป็นจำนวน 1,000 มิลลิกรัม และวิตามินดี 400 IU ต่อวันเป็นเวลา 7 ปีจะเสี่ยงเกิดนิ่วไต 17% สูงกว่าหญิงที่ทานยาหลอก
และโครงการศึกษาสุขภาพพยาบาล (Nurses' Health Study) ก็แสดงความสัมพันธ์ระหว่างการบริโภคอาหารเสริมคือแคลเซียมและการเกิดนิ่วไต
แต่ไม่เหมือนกับอาหารเสริม การบริโภคอาหารปกติที่มีแคลเซียมสูงดูเหมือนจะไม่เป็นเหตุให้เกิดนิ่วไต และจริง ๆ อาจช่วยป้องกันนิ่ว
นี่อาจเกี่ยวกับบทบาทของแคลเซียมในการเข้ายึดกับออกซาเลตที่ผ่านทางเดินอาหาร
เมื่อปริมาณแคลเซียมลดลง ปริมาณออกซาเลตที่สามารถดูดซึมเข้าในเลือดก็จะเพิ่มขึ้น
และไตก็จะต้องขับออกซาเลตออกทางปัสสาวะมากขึ้น
ในปัสสาวะ ออกซาเลตเป็นตัวเสริมแคลเซียมออกซาเลตให้ตกผลึกโดยมีฤทธิ์แรงกว่าแคลเซียมประมาณ 15 เท่า
งานปี ค.ศ. 2004 พบว่า อาหารที่มีแคลเซียมต่ำสัมพันธ์กับความเสี่ยงทั่วไปในการเกิดนิ่วไตที่สูงกว่า
แต่สำหรับบุคคลส่วนมาก ปัจจัยเสี่ยงอื่น ๆ ต่อนิ่วไต เช่น การทานออกซาเลตในอาหารมาก ดื่มน้ำน้อย จะสำคัญกว่าการทานแคลเซียม
ปัจจัยเสี่ยง > อิเล็กโทรไลต์อื่น ๆ

แคลเซียมไม่ใช่อิเล็กโทรไลต์ชนิดเดียวที่มีอิทธิพลต่อการเกิดนิ่วไต
ยกตัวอย่างเช่น เพราะเพิ่มการขับแคลเซียมออกทางปัสสาวะ 
การทานโซเดียมมากอาจเพิ่มความเสี่ยงการเกิดนิ่ว
การดื่มน้ำที่เติมฟลูออไรด์อาจเพิ่มความเสี่ยงการเกิดนิ่วโดยกลไกคล้าย ๆ กัน
แม้จำเป็นต้องมีงานศึกษาทางวิทยาการระบาดเพิ่มขึ้นเพื่อกำหนดว่า ฟลูออไรด์ในน้ำดื่มสัมพันธ์กับความชุกนิ่วไตที่เพิ่มขึ้นหรือไม่
การทานโพแทสเซียมมากดูเหมือนจะลดความเสี่ยงการเกิดนิ่ว เพราะโพแทสเซียมเสริมการขับไซเตรตออกทางปัสาสวะ ซึ่งเป็นสารยับยั้งการตกผลึกของแคลเซียม[ต้องการอ้างอิง]
นิ่วไตมีโอกาสเกิดและใหญ่ขึ้นสูง ถ้าบุคคลทานแมกนีเซียมน้อย
เพราะแมกนีเซียมห้ามการเกิดนิ่ว
ปัจจัยเสี่ยง > โปรตีนสัตว์

อาหารแบบคนตะวันตกปกติจะมีโปรตีนสัตว์ในสัดส่วนสูง
การบริโภคโปรตีนสัตว์จะสร้างภาวะกรดที่เพิ่มการขับแคลเซียมและกรดยูริกออกทางปัสสาวะพร้อมทั้งลดไซเตรต
การถ่ายออกทางปัสสาวะสารที่เกินต่าง ๆ เนื่องจากโปรตีนสัตว์ รวมทั้งกรดอะมิโนแบบมีกำมะถัน (เช่น cysteine และ methionine) กรดยูริก และเมแทบอไลต์ที่เป็นกรดอื่น ๆ จะทำให้ปัสสาวะเป็นกรด
ซึ่งเสริมให้เกิดนิ่วไต
การขับไซเตรตออกทางปัสสาวะต่ำก็สามัญกว่าในบุคคลที่ทานโปรตีนสัตว์มาก เทียบกับคนทานเจที่มักจะขับไซเตรตออกทางปัสสาวะสูงกว่า
และการมีไซเตรตในปัสสาวะต่ำ ก็เสริมการเกิดนิ่วไตด้วย
ปัจจัยเสี่ยง > วิตามิน

หลักฐานที่สัมพันธ์การทานอาหารเสริมคือวิตามินซีกับอัตราการมีนิ่วไตมากขึ้นยังไม่สามารถสรุปได้
แม้การทานวิตามินซีเกินแต่ละวันอาจเพิ่มความเสี่ยงการเกิดนิ่วแบบแคลเซียมออกซาเลต แต่จริง ๆ นี่พบน้อยมาก
ความสัมพันธ์ระหว่างการทานวิตามินดีกับนิ่วไตก็ไม่สำคัญด้วย
การทานวิตามินดีเกินอาจเพิ่มความเสี่ยงการเกิดนิ่วโดยเพิ่มการดูดซึมแคลเซียมของลำไส้
แต่การทานวิตามินแก้การขาดก็ไม่เพิ่ม
ปัจจัยเสี่ยง > อื่น ๆ

ไม่มีข้อมูลที่สรุปความสัมพันธ์โดยเป็นเหตุผลระหว่างการดื่มแอลกอฮอล์กับนิ่วไต แต่ก็มีสมมติฐานว่า พฤติกรรมบางอย่างที่สัมพันธ์กับการดื่มเหล้าบ่อย ๆ หรือมาก สามารถทำให้ขาดน้ำ ซึ่งก็จะนำไปสู่การเกิดนิ่วไต สมาคมวิทยาทางเดินปัสสาวะอเมริกันพยากรณ์ว่า ปรากฏการณ์โลกร้อนจะเพิ่มความชุกโรคนิ่วไตในสหรัฐอเมริกาโดยขยายพื้นที่ที่เรียกว่า "เขตโรคนิ่ว" ทางใต้ของสหรัฐ
คนไข้โรคที่ผลิตลิมโฟไซต์มากเกิน (lymphoproliferative disorders) หรือที่ไขกระดูกผลิตเซลล์มากเกิน (myeloproliferative disorders) ผู้รักษาด้วยเคมีบำบัด 1.8% จะเกิดนิ่วไตที่มีอาการ
พยาธิสรีรวิทยา > ภาวะไซเตรตในปัสสาวะต่ำ (Hypocitraturia)

ภาวะไซเตรตในปัสสาวะต่ำ (Hypocitraturia) หรือการขับไซเตรตทางปัสสาวะต่ำ คือน้อยกว่า 320 มิลลิกรัมต่อวัน อาจทำให้เกิดนิ่วไตในกรณีถึง 2/3
ฤทธิ์ป้องกันของไซเตรตมีกลไกหลายอย่าง
คือ ไซเตรตจะลดความอิ่มตัวเกินของเกลือแคลเซียม โดยสร้างคอมเพล็กซ์กับไอออนแคลเซียมที่ละลายน้ำได้ และยับยั้งการรวมตัวและการเติบโตของผลึก
การรักษาด้วยโพแทสเซียมไซเตรต (potassium citrate) หรือแมกนีเซียมโพแทสเซียมไซเตรต (magnesium potassium citrate) จึงมักใช้เพิ่มไซเตรตในปัสสาวะและลดอัตราการเกิดนิ่ว
พยาธิสรีรวิทยา > ความอิ่มตัวเกินของปัสสาวะ

เมื่อปัสสาวะถึงความอิ่มตัวยวดยิ่ง (supersaturation) คือเมื่อปัสสาวะมีสารละลายเกินกว่าที่มันจะละลายได้ พร้อมกับสารที่ก่อผลึก ตัวล่อผลึกก็อาจเกิดผ่านกระบวนการ nucleation
โดยกระบวนการแบบ heterogeneous nucleation ที่มีผิวแข็งให้ผลึกเติบโตได้ จะเป็นไปได้เร็วกว่า homogeneous nucleation ที่ผลึกต้องโตขึ้นในของเหลวที่ไม่มีผิวแข็ง เพราะใช้พลังงานน้อยกว่า
คือโดยยึดกับเซลล์ที่ผิวของปุ่มไต (renal papilla) ตัวล่อผลึกจะสามารถโตและงอกเป็นก้อนใหญ่
โดยขึ้นอยู่กับองค์ประกอบทางเคมีของผลึก กระบวนการก่อผลึกอาจเป็นไปเร็วกว่าเมื่อความเป็นกรดของปัสสาวะสูงหรือต่ำกว่าปกติ
ความอิ่มตัวเกินของปัสสาวะร่วมกับการมีสารประกอบก่อผลึกจะขึ้นอยู่กับค่า pH
ยกตัวอย่างเช่น ที่ pH 7.0 ความละลายได้ของกรดยูริกในปัสสาวะอยู่ที่ 158 มิลลิกรัม/100 มิลลิลิตร 
ถ้าลดค่าเหลือ 5.0 ความละลายได้จะลดลงเหลือน้อยกว่า 8 mg/100 ml
การเกิดนิ่วกรดยูริกจะต้องมีทั้งกรดยูริกเกินในปัสสาวะ (hyperuricosuria) และค่า pH ของปัสสาวะที่ต่ำ 
ภาวะกรดยูริกเกินในปัสสาวะอย่างเดียวไม่สัมพันธ์กับการเกิดนิ่วกรดยูริกถ้าค่า pH ของปัสสาวะเป็นด่าง
ความอิ่มตัวเกินของปัสสาวะจึงเป็นปัจจัยที่จำเป็นแต่ไม่เพียงพอให้เกิดนิ่ว
ความอิ่มตัวเกินน่าจะเป็นเหตุมูลฐานของนิ่วแบบกรดยูริกและนิ่วแบบซิสทีน
แต่นิ่วแคลเซียม (โดยเฉพาะแบบแคลเซียมออกซาเลต) อาจมีเหตุที่ซับซ้อนกว่า
พยาธิสรีรวิทยา > สารยับยั้งการเกิดนิ่ว

ปัสสาวะปกติจะมีสารคีเลชัน เช่น ไซเตรต ที่ยับยั้งกระบวนการ nucleation ยับยั้งการเติบโตและการรวมตัวของผลึกที่มีแคลเซียม
สารยับยั้งธรรมชาติอื่น ๆ รวมทั้ง calgranulin ซึ่งเป็นโปรตีนกลุ่ม S-100 ที่จับแคลเซียม, โปรตีน Tamm-Horsfall, ไกลโคสะมิโนไกลแคน, uropontin ซึ่งเป็นรูปแบบหนึ่งของ osteopontin, nephrocalcin ซึ่งเป็นไกลโคโปรตีนที่เป็นกรด, prothrombin F1 peptide, และ bikunin
แม้กลไกทางเคมีชีวิภาพของสารเหล่านี้ยังไม่ชัดเจน
แต่เมื่อมีต่ำกว่าปกติ นิ่วสามารถเกิดจากผลึกที่รวมตัวกัน
การทานอาหารที่มีแมกนีเซียมและไซเตรตเพียงพอ จะห้ามการเกิดของนิ่วแบบแคลเซียมออกซาเลตและแคลเซียมฟอสเฟต
นอกจากนั้น แมกนีเซียมและไซเตรตยังทำงานร่วมกันเพื่อห้ามนิ่วไต
ประสิทธิผลของแมกนีเซียมในการยับยั้งการเกิดและการเติบโตของนิ่วจะขึ้นอยู่กับปริมาณที่บริโภค
การวินิจฉัย

นิ่วไตทั้งสองข้างสามารถเห็นในภาพเอ็กซเรย์ KUB นี้ และยังมีนิ่วในเส้นเลือดดำที่เชิงกราน ซึ่งสามารถระบุอย่างไม่ถูกต้องว่าเป็นนิ่วกระเพาะปัสสาวะ
ภายเอกซเรย์คอมพิวเตอร์ (axial) ของท้องโดยไม่ได้ใช้สารเปรียบต่าง แสดงนิ่วขนาด 3มม. (ลูกศร) ในต้นท่อไต (proximal) ด้านซ้าย
ภาพคลื่นเสียงความถี่สูงของไตแสดงนิ่วซึ่งอยู่ที่จุดต่อระหว่างกรวยไต-ท่อไต ซึ่งมีพร้อมกับโรคไตเสื่อมแบบบวมน้ำ (hydronephrosis)
การวินิจฉัยว่ามีนิ่วไตจะขึ้นอยู่กับประวัติคนไข้ การตรวจร่างกาย การตรวจปัสสาวะ และภาพรังสี
ส่วนการวินิจฉัยทางคลินิก (ที่ไม่ได้อาศัยการทดสอบเพื่อวินิจฉัย) จะขึ้นอยู่กับตำแหน่งและความรุนแรงของความเจ็บ ซึ่งปกติจะเป็น ๆ หาย ๆ เป็นระลอก ๆ
โดยหลังจะปวดถ้านิ่วอุดท่อไต
การตรวจร่างกายอาจพบไข้และการเจ็บที่ไต (จุดระหว่างซี่โครงกับกระดูกสันหลัง) ในข้างที่มีปัญหา
การวินิจฉัย > ภาพรังสี

ในผู้ที่มีประวัติเกี่ยวกับนิ่ว ผู้ที่มีอายุน้อยกว่า 50 ปี และมีอาการของนิ่วโดยไม่มีอาการน่าเป็นห่วงอย่างอื่น ๆ ไม่จำเป็นต้องเอกซเรย์คอมพิวเตอร์ (helical CT scan)
เด็กก็ไม่แนะนำให้เอกซเรย์คอมพิวเตอร์ด้วย
ไม่เช่นนั้นแล้ว การถ่ายเอกซเรย์คอมพิวเตอร์แบบ helical CT scan โดยไม่ใช้สารเปรียบต่าง
และมีภาพตัดขนาด 5 มม. เป็นวิธีประเมินทางภาพรังสีที่ดีสำหรับคนไข้ที่สงสัยว่ามีโรคนิ่วไต
นิ่วทุกอย่างจะสามารถเห็นได้ในเอกซเรย์คอมพิวเตอร์ ยกเว้นนิ่วน้อยมากที่ประกอบด้วยส่วนตกค้างของยาบางชนิดในปัสสาวะ
เช่นที่มาจากอินดินาเวียร์
นิ่วที่มีแคลเซียมค่อนข้างจะทึบต่อรังสี และสามารถเห็นในภาพเอกซเรย์ธรรดาของท้องซึ่งรวมไต ท่อไต และกระเพาะปัสสาวะ (KUB)
นิ่วไตประมาณ 60% จะทึบรังสี
โดยทั่วไป นิ่วแบบแคลเซียมฟอสเฟตจะทึบที่สุด ตามด้วยแบบแคลเซียมออกซาเลตและแบบแอมโมเนียมแมกนีเซียมฟอสเฟต
นิ่วแบบซิสทีนจะมองเห็นแค่ลาง ๆ เทียบกับนิ่วกรดยูริกที่โปร่งรังสี
เมื่อไม่สามารถใช้เอกซเรย์คอมพิวเตอร์ ภาพรังสีทางเดินปัสสาวะ (intravenous pyelogram) อาจใช้เพื่อยืนยันวินิจฉัยว่ามีโรคนิ่วปัสสาวะ (urolithiasis)
โดยฉีดสารเปรียบต่าง (radiocontrast) แล้วจึงถ่ายเอกซเรย์ (KUB)
นิ่วปัสสาวะ (urolith) ที่มีในไต ท่อไต หรือกระเพาะปัสสาวะอาจมองเห็นได้ดีกว่าโดยใช้วิธีนี้
นิ่วยังสามารถเห็นได้โดย retrograde pyelogram ทำโดยฉีดสารเปรียบต่างคล้าย ๆ กันเข้าโดยตรงที่รูส่วนปลายของท่อไต (จุดที่ท่อไตมาสุดที่กระเพาะปัสสาวะ)
ภาพคลื่นเสียงความถี่สูงของไต (Renal ultrasonograph) บางครั้งมีประโยชน์ เพราะให้รายละเอียดเกี่ยวกับโรคไตเสื่อมแบบบวมน้ำ (hydronephrosis) ซึ่งแสดงนัยว่า นิ่วขัดการไหลออกของปัสสาวะ
นิ่วที่โปร่งรังสี ซึ่งไม่ปรากฏบนฟิล์มเอกซ์เรย์ KUB อาจเห็นได้ในภาพคลื่นเสียงความถี่สูง
ประโยชน์อื่น ๆ ของวิธีนี้รวมทั้งมีค่าใช้จ่ายต่ำและไม่ต้องฉายรังสี
ภาพเช่นนี้สามารถใช้ตรวจนิ่วในสถานการณ์ที่ไม่ควรใช้เอกซเรย์ธรรมดาหรือเอกซเรย์คอมพิวเตอร์ เช่น ในเด็กหรือหญิงตั้งครรภ์
แม้จะมีประโยชน์เยี่ยงนี้ แต่โดยปี ค.ศ. 2009 ภาพคลื่นเสียงความถี่สูงก็ไม่ได้พิจารณาว่าสามารถแทนเอกซเรย์คอมพิวเตอร์ที่ไม่ใช้สารเปรียบต่าง (noncontrast helical CT scan) เพื่อวินิจฉัยโรคนิ่วไตในเบื้องต้น
เหตุผลหลักก็คือ เมื่อเทียบกับเอกซเรย์คอมพิวเตอร์ ภาพคลื่นเสียงความถี่สูงของไตมักพลาดการตรวจจับนิ่วเล็ก ๆ (โดยเฉพาะนิ่วท่อไต) และความผิดปกติสำคัญอื่น ๆ ที่อาจเป็นเหตุของอาการ
งานศึกษาปี 2014 ยืนยันว่า การบันทึกด้วยคลื่นเสียงความถี่สูงเมื่อเทียบกับเอกซเรย์คอมพิวเตอร์เพื่อวินิจฉัยในเบื้องต้น ช่วยให้ประสบกับรังสีน้อยกว่าโดยไม่มีผลเสียในด้านอื่น ๆ รวมทั้งสมรรถภาพในการวินิจฉัยคนไข้ความเสี่ยงสูงผู้มีภาวะแทรกซ้อน
การวินิจฉัย > การทดสอบในห้องปฏิบัติการ

การทดสอบในห้องปฏิบัติการที่มักทำรวมทั้ง
การตรวจปัสสาวะด้วยกล้องจุลทรรศน์ ซึ่งอาจเห็นเม็ดเลือดแดง, แบคทีเรีย, เม็ดเลือดขาว, Urinary cast, และผลึกนิ่ว
การเพาะเชื้อในปัสสาวะเพื่อระบุเชื้อโรคที่มีในทางเดินปัสสาวะ และตรวจดู (เช่นโดย Kirby-Bauer antibiotic testing) ว่าเชื้อโรคเหล่านี้ทนยาปฏิชีวนะโดยเฉพาะ ๆ ได้ดีแค่ไหน
การตรวจนับเม็ดเลือดอย่างสมบูรณ์เพื่อดูว่า แกรนูโลไซต์คือ neutrophil เพิ่มขึ้นหรือไม่ ซึ่งเป็นตัวบ่งการติดเชื้อ ดังที่พบในนิ่วแบบสตรูไวท์
การตรวจการทำหน้าที่ของไตเพื่อหาภาวะแคลเซียมสูงเกินในเลือด (hypercalcemia)
การเก็บปัสสาวะตลอด 24 ชม. เพื่อวัดปริมาณต่อวันของปัสสาวะ แมกนีเซียม โซเดียม กรดยูริก แคลเซียม ไซเตรต ออกซาเลต และฟอสเฟต
การเก็บนิ่ว (ด้วยถ้วยกรองเก็บนิ่วหรือเครื่องกรองธรรมดา) อาจมีประโยชน์ การวิเคราะห์ก้อนนิ่วทางเคมีสามารถแสดงองค์ประกอบ ซึ่งช่วยแนะแนวทางรักษาและป้องกัน